text: Danfoss køler VM-spillere
  30 juni 2014 kl. 13.54
  Danfoss sørger for kølighed til spillere og gæster på flere af de stadions, som huser VM i fodbold i Brasilien. Danfoss har leveret dele til air-condition-systemer, som sparer op mod en tredjedel energi.
  Produkterne fra Danfoss ? frekvenskomformere og kompressorer ? sørger for behagelig temperaturer på seks stadions.
  Også i busserne, der kører spillere og gæster, bl.a. journalister fra hele verden, til og fra FIFA-mediecentralen i Rio de Janeiro, sidder Danfoss-komponenter.
  - Vi synes, det har været fantastisk at kunne bidrage til verdensmesterskabet og være med til at give spillere og tilskuere den bedst mulige komfort, siger Julio Milinari, direktør for Danfoss i Latinamerika. Energibesparelserne er også vigtige i Brasilien, da ressourcerne er begrænsede og el-omkostningerne høje.
  I dag er Brasilien Danfoss? ottendestørste marked med cirka 400 medarbejdere.
  Søndag brugte FIFA for første gang muligheden for at give spillerne en "cooling break" - en kølepause. Det var dog kun med vand, men måske var det kølet med Danfoss-komponenter?
  Fakta om bidraget til verdensmesterskabet:
  Danfoss har leveret produkter til:· Stadionerne i Sao Paulo (Corinthians/Itaquera), Manaus (Amazonia),Cuiabá (Pantanal), Rio de Janeiro (Maracanã) og Natal (Dunas):frekvensomformere, scroll-kompressorer, væskeledningsløsninger ogautomatiske reguleringsventiler til aircondition-systemerne· VM-busser: særlige tørrefiltre til aircondition i transportFIFA-mediecentralen i Rio de Janeiro: reguleringsventiler tilaircondition-systemerne
  
  